Ehdotus: neuvoston asetus kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta /* KOM/2002/0187 lopull. - CNS 2002/0116 */



Virallinen lehti nro 203 E , 27/08/2002 s. 0304 - 0309



Ehdotus: NEUVOSTON ASETUS kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta (komission esittämä) PERUSTELUT Yhteisen kalastuspolitiikan uudistuksen yhteydessä on tarpeen muuttaa kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annettua asetusta (EY) N:o 2792/1999 [1] seuraavista syistä: [1] EYVL L 337, 30.12.2001, s. 10. Asetus sellaisena kuin se on viimeksi muutettuna asetuksella (EY) N:o 179/2002 (EYVL L 31, 1.2.2002, s. 25). - tässä asetuksessa annetaan yhteisön kalastuslaivaston rakenneuudistusta koskevia säännöksiä, jotka on saatettava yhdenmukaisiksi elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun asetusehdotuksen [2] kanssa, [2] EYVL C [...], [...], s. [...]. - nykyisen, monivuotisiin ohjausohjelmiin (MOO) perustuvan kalastuskapasiteetin mukauttamisjärjestelmän osalta olisi annettava tarpeelliset säännökset 1 päivänä tammikuuta 2003 alkavalle ajanjaksolle [3], [3] Yhteisön kalastusalan uudelleenjärjestelyn tavoitteista ja yksityiskohtaisista säännöistä tehdyn päätöksen 97/413/EY mukaisesti MOO:t kattavat 1 päivän tammikuuta 1997 ja 31 päivän joulukuuta 2001 välisen ajan. Tämän päätöksen soveltamisaikaa jatketaan 28 päivänä tammikuuta 2002 tehdyllä päätöksellä 2002/70/EY (EYVL L 31, 1.2.2002, s. 77) 31 päivään joulukuuta 2002 asti. - neljän perättäisen MOO:n avulla kokonaiskapasiteettia alennettiin vuosina 1983-2002, mutta niillä ei ole kuitenkaan pystytty estämään lukuisten taloudellisesti merkittävien kalakantojen vakavaa heikentymistä. Vuonna 2001 toteutettiin kiireellisiä toimenpiteitä joidenkin kantojen romahtamisen estämiseksi. Komissio on toistuvasti korostanut MOO:ien puutteita ja niiden täytäntöönpanoon liittyviä ongelmia [4]. [4] MOO IV:n välitarkistus (KOM/2000/272 lopullinen, 10.5.2000); Vihreä kirja YKP:n tulevaisuudesta vuoden 2002 jälkeen (KOM/2001/135). Tiedonannossaan yhteisen kalastuspolitiikan uudistamisesta ("toimintasuunnitelma") [5] komissio korostaa sellaisen yksinkertaisemman, tehokkaamman ja avoimemman laivastopolitiikan tarvetta, joka perustuisi seuraaviin kolmeen päätoimintalinjaan: [5] Toimintasuunnitelman viitenumero. - kalastusalusten nykyaikaistamisen, uudistamisen ja viennin tukemista koskevat rajoitukset, - sellaisia aluksia koskevat erityistoimenpiteet, joihin sovelletaan monivuotisia hoitosuunnitelmia, - yksinkertaisempi järjestelmä kalastuskapasiteetin rajoittamiseksi. Nämä toimintalinjat on tuotu esiin elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetussa asetusehdotuksessa ja yhteisön kiireellisestä toimenpiteestä kalastusalusten romuttamiseksi annetussa asetusehdotuksessa sekä tässä ehdotuksessa, joka koskee seuraavia asetukseen (EY) N:o 2792/1999 tehtäviä muutoksia: - laivaston uudistaminen on toteutettava siten, että pyyntiponnistus ei kasva; lisäksi tämän uudistuksen on tapahduttava taloudellisesti terveessä ympäristössä ja ilman julkista taloudellista tukea. Laivaston nykyaikaistamiseen voidaan myöntää tukea vain, jos sillä parannetaan turvallisuutta, hygieniaa, työoloja, kalastustuotteiden laatua tai kalastusmenetelmiä (pyydysten valikoivuutta jne.) ilman että pyyntiponnistus lisääntyy, - julkista tukea ei saa enää myöntää alusten vientiin kolmansiin maihin tai yhteisyritysten perustamiseen. Tällaiset toimenpiteet johtavat vain yhteisön liikakapasiteetin siirtämiseen kolmansiin maihin, eikä se ole eurooppalaisten veronmaksajien rahojen järkevää käyttöä, - pienimuotoista rannikkokalastusta koskevien tukitoimenpiteiden ei pitäisi lisätä pyyntiponnistusta varsinkaan herkissä rannikkomerien ekosysteemeissä; näillä toimenpiteillä ei myöskään tulisi lisätä vedettävien pyydysten vaikutusta pohjalla eläviin lajeihin, - pyyntiponnistuksen vähentämiseksi toteutetaan jo nyt sosiaalis-taloudellisia toimenpiteitä, joilla kannustetaan kalastajia suuntaamaan toimintansa tai monipuolistamaan sitä muulle kuin merikalastuksen alalle. Ehdotetaan kuitenkin, että monipuolistamista koskevien toimenpiteiden edunsaajien sallitaan jatkaa osa-aikaista kalastusta edellyttäen, että heidän pyyntiponnistuksensa pienenee. Jäsenvaltioiden yhteisön yhteisrahoittamiin toimenpiteisiin osoittamien pakollisten rahoitusosuuksien osalta komissio ehdottaa, että asetuksen (EY) N:o 2792/1999 19 artiklassa säänneltyjä menettelyjä yksinkertaistetaan ja että jäsenvaltioiden ennakkoon maksamien varojen takaisinmaksua nopeutetaan. Ehdotuksessa määritellään, missä määrin perustamissopimuksen valtiontukea koskevia sääntöjä sovelletaan kalastus- ja vesiviljelyalalla (perustamissopimuksen 36 artikla). Tässä yhteydessä on osittain seurattu eräästä maatalousalan asetuksesta saatua esimerkkiä (ks. Euroopan maatalouden ohjaus- ja tukirahaston (EMOTR) tuesta maaseudun kehittämiseen 17 päivänä toukokuuta 1999 annetun asetuksen N:o (EY) 1257/1999 51 artikla) (EYVL L 160, 26.6.1999)). Nykyisin jäsenvaltioiden on ilmoitettava perustamissopimuksen 87, 88 ja 89 artiklan mukaisesti komissiolle asetuksen (EY) N:o 2792/1999 3 artiklan 3 kohdassa tarkoitetuissa ja asetuksen (EY) N:o 1260/1999 9 artiklan b kohdassa määritellyissä suunnitelmissa määrätyt tukijärjestelmät. Jäsenvaltioiden tukea täydentävän yhteisön rahoituksen maksamisen edellytyksenä on, että komissio on hyväksynyt tämän tuen ennakolta. Yhteisön tuen maksamisen nopeuttamiseksi ja hallinnollisen taakan keventämiseksi ilman, että tällä olisi valtiontukien valvontajärjestelmää heikentävää vaikutusta, komissio ehdottaa vapautusta jäsenvaltioiden näiden pakollisten rahoitusosuuksien ilmoitusvelvollisuudesta yhteisön perustamissopimuksen 87-89 artiklan nojalla. Tällöin jäsenvaltioilla ei olisi enää velvollisuutta ilmoittaa yhteisrahoitetusta tuesta. Jälkivalvonta - silloin kun yhteisö korvaa jäsenvaltioille näiden menoja - säilyisi ennallaan. Ehdotettu 19 artiklan muutos sisältäisi näin ollen seuraavat kolme uutta kohtaa: - ensimmäisessä kohdassa määritellään periaate, jonka mukaan jäsenvaltioiden maksamaan kalastus- ja vesiviljelyalan tukeen sovelletaan perustamissopimuksen 87-89 artiklaa, - toisessa kohdassa vahvistetaan poikkeus ensimmäisen kohdan pääsäännöstä myöntämällä jäsenvaltioille vapautus niiden pakollisten rahoitusosuuksien ilmoitusvelvollisuudesta perustamissopimuksen 87-89 artiklan nojalla silloin, kun nämä liittyvät yhteisön tukea edellyttäviin toimenpiteisiin. Jäsenvaltioilla ei siis olisi enää velvollisuutta ilmoittaa yhteisrahoitetusta tuesta, - kolmannessa kohdassa vahvistetaan menettelysääntö, jonka mukaan sellaisia toimenpiteitä, jotka edellyttävät tämän asetuksen säännökset ylittävää julkista rahoitusta 2 kohdassa tarkoitettujen pakollisten rahoitusosuuksien osalta, olisi käsiteltävä kokonaisuudessaan 1 kohdan perusteella. Tämä pätee myös yhteisön kiireellisestä toimenpiteestä kalastusalusten romuttamiseksi annettuun neuvoston asetukseen (EY) N:o [...]. Tällä ehdotuksella ei ole taloudellisia vaikutuksia KOR:n maksusitoumuksiin. On kuitenkin tarpeen neuvotella jäsenvaltioiden kanssa asiaa koskevien muutosten tekemisestä niiden ohjelma-asiakirjoihin. 2002/0116 (CNS) Ehdotus: NEUVOSTON ASETUS kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen [6], [6] EYVL C [...], [...], s. [...]. ottaa huomioon Euroopan parlamentin lausunnon [7], [7] EYVL C [...], [...], s. [...]. sekä katsoo seuraavaa: (1) Kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annettu asetus (EY) N:o 2792/1999 [8] sisältää yhteisön kalastusalan rakenneuudistusta koskevat säännökset. [8] EYVL L 337, 30.12.2001, s. 10. Asetus sellaisena kuin se on viimeksi muutettuna asetuksella (EY) N:o 179/2002 (EYVL L 31, 1.2.2002, s. 25). (2) Yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY [9] soveltamisaikaa on jatkettu 31 päivään joulukuuta 2002. [9] EYVL L 175, 3.7.1997, s. 27. Päätös sellaisena kuin se on muutettuna päätöksellä N:o 2002/70/EY (EYVL L 31, 1.2.2002, s. 77). (3) Olisi vahvistettava tarpeelliset säännökset 1 päivänä tammikuuta 2003 alkavan kauden osalta. (4) On varmistettava yhdenmukaisuus kalastusalan uudelleenjärjestelyä koskevan politiikan ja yhteisen kalastuspolitiikan muiden näkökohtien välillä ottaen erityisesti huomioon tavoite saavuttaa vakaa ja kestävä tasapaino kalastusalusten kapasiteetin sekä niiden käytössä yhteisön vesillä ja yhteisön ulkopuolisilla vesillä olevien kalastusmahdollisuuksien välillä. (5) Koska tämä tasapaino voidaan saavuttaa ainoastaan kapasiteettia pienentämällä, kalatalouden ohjauksen rahoitusvälineestä (KOR) kalastusalalle myönnetty yhteisön rahoitustuki olisi keskitettävä kalastusalusten romuttamiseen, ja laivaston uudistamiseen myönnettävää julkista tukea ei pitäisi enää sallia. (6) Kalastusalusten laitteistoa ja nykyaikaistamista koskevat toimenpiteet olisi samasta syystä rajoitettava joko turvallisuutta, navigointia, hygieniaa, tuotteiden laatua, tuotteiden turvallisuutta ja työoloja parantaviksi toimenpiteiksi tai pyydysten valikoivuutta lisääviksi toimenpiteiksi, joista jälkimmäiset saattaisivat kohdistua myös sivusaaliiden ja elinympäristöön kohdistuvien vaikutusten vähentämiseen. Näiden toimenpiteiden olisi oltava KOR-tukikelpoisia edellyttäen, että ne eivät johda pyyntiponnistuksen lisäämiseen. (7) Pienimuotoisen rannikkokalastuksen edistämistä koskeviin toimenpiteisiin olisi myönnettävä KOR:n tukea edellyttäen, että tällaiset toimenpiteet eivät lisää pyyntiponnistusta herkissä rannikkomerien ekosysteemeissä eivätkä vedettävien pyydysten vaikutuksia merenpohjan kasvi- ja eläinkuntaan. (8) Yhteisön kalastusalusten siirtäminen kolmansiin maihin, mukaan luettuina yhteisyritysten yhteydessä tehdyt siirrot, ei edistä kestävän kalastuksen lujittamista yhteisön ulkopuolisilla vesillä. Tällaisiin siirtoihin myönnettävää julkista tukea ei tästä syystä pitäisi enää sallia. (9) Sosiaalis-taloudellisilla toimenpiteillä pyritään tukemaan kalastajien uudelleenkoulutusta, jonka avulla heidän on helpompi siirtyä harjoittamaan kokopäiväistä ammatillista toimintaa merikalastuksen ulkopuolella. (10) Olisi otettava käyttöön yksityiskohtaiset säännöt, jotka koskevat korvauksen myöntämistä ja sen ajallista rajoittamista silloin, kun neuvosto päättää monivuotisesta hoitosuunnitelmasta taikka kun komissio tai yksi tai useampi jäsenvaltio päättää kiireellisten toimenpiteiden toteuttamisesta. (11) Jäsenvaltioiden kalastus- ja vesiviljelyalalle myöntämään tukeen olisi sovellettava perustamissopimuksen 87, 88 ja 89 artiklaa. Jotta voitaisiin nopeuttaa komission maksamaa palautusta jäsenvaltioiden ennakkoon maksamista varoista, olisi otettava käyttöön poikkeus periaatteesta, jonka mukaan jäsenvaltioiden on ilmoitettava rahoituspanoksensa yhteisön yhteisrahoittamiin toimenpiteisiin, joista säädetään rakennerahastoja koskevista yleisistä säännöistä 21 päivänä kesäkuuta 1999 annetussa asetuksessa (EY) N:o 1260/1999 [10] määritellyissä kehittämissuunnitelmissa. [10] EYVL L 161, 26.6.1999, s. 1. Asetus sellaisena kuin se on muutettuna asetuksella (EY) N:o 1447/2001 (EYVL L 198, 21.7.2001, s. 1). (12) Menettelyyn liittyvistä syistä kaikkia niitä toimenpiteitä, jotka edellyttävät julkista rahoitusta, joka on suurempi kuin mitä pakollisten rahoitusosuuksien osalta säädetään asetuksessa (EY) N:o 2792/1999 tai kiireellisestä yhteisön toimenpiteestä kalastusalusten romuttamiseksi annetussa asetuksessa (EY) N:o [.../..], olisi käsiteltävä kokonaisuudessaan perustamissopimuksen 87, 88 ja 89 artiklan mukaisesti. (13) Asetus (EY) N:o 2792/1999 olisi näin ollen muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2792/1999 seuraavasti: (1) Lisätään 1 artiklaan kohta seuraavasti: "3. Edellä 1 ja 2 kohdan mukaisesti toteutetut toimenpiteet eivät saa lisätä pyyntiponnistusta." (2) Korvataan 2 artikla seuraavasti: "2 artikla Keinot Jäljempänä II, III ja IV osastossa määriteltyjä toimenpiteitä voidaan tukea kalatalouden ohjauksen rahoitusvälineestä, jäljempänä 'KOR', tässä asetuksessa säädetyin edellytyksin [elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun] asetuksen (ETY) N:o [.../....] [11] 1 artiklassa määriteltyjen yhteisen kalastuspolitiikan tukitoimenpiteiden soveltamisalan rajoissa sekä mainitun asetuksen 16 artiklaa ja 23 artiklan 4 kohtaa noudattaen." [11] EYVL L [...], [...], s. [...]. (3) Muutetaan 3 artikla seuraavasti: a) Korvataan 1 kohta seuraavasti: "1. Asetuksen (EY) N:o 1260/1999 9 artiklan a kohdassa määritellyssä ohjelmatyössä on noudatettava yhteisen kalastuspolitiikan tavoitteita ja erityisesti [elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun] asetuksen (EY) N:o [...] III luvun säännöksiä. Ohjelmatyötä on tämän vuoksi tarkistettava tarvittaessa ja erityisesti sovellettaessa [elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun] asetuksen (EY) N:o [.../....] 5 ja 6 artiklan mukaisesti päätettyjä pyyntiponnistusrajoja. Ohjelmatyö kattaa kaikki tämän asetuksen II, III ja IV osastossa tarkoitetut alat." b) Korvataan 3 kohta seuraavasti: "3. Asetuksen (EY) N:o 1260/1999 9 artiklan b kohdassa määritellyistä kehittämissuunnitelmista on käytävä ilmi, että julkinen tuki on tarpeen tavoitteiden saavuttamiseksi ja erityisesti, että kyseisiä kalastusaluksia ei voitaisi nykyaikaistaa ilman julkista tukea ja etteivät suunnitellut toimenpiteet vaaranna kalastuksen kestävyyttä. Suunnitelmien sisältö esitetään liitteessä I." c) Poistetaan 4 kohta. (4) Poistetaan 4 ja 5 artikla. (5) Korvataan II osaston otsikko seuraavasti: "II osasto Toimenpiteet pyyntiponnistuksen mukauttamiseksi" (6) Poistetaan 6 artikla. (7) Muutetaan 7 artikla seuraavasti: a) Korvataan 1 kohta seuraavasti: "1. Jäsenvaltioiden on toteutettava tarpeellisia toimenpiteitä [elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun] asetuksen (EY) N:o [.../....] III luvun säännösten noudattamiseksi. Tarvittaessa tähän voidaan päästä joko lopettamalla kalastusalusten kalastustoiminta pysyvästi liitteen III soveltuvia säännöksiä noudattaen tai rajoittamalla toimintaa taikka yhdistämällä molemmat toimenpiteet." b) Korvataan 3 kohta seuraavasti: "3. Kalastusalusten kalastustoiminnan lopettamiseen pysyvästi voidaan päästä romuttamalla alus." c) Poistetaan 4 kohta. d) Poistetaan 5 kohdan b, c ja d alakohta. e) Poistetaan 6 ja 7 kohta. (8) Poistetaan 8 artikla. (9) Korvataan 9 artikla seuraavasti: "9 artikla Kalastusalusten laitteistoa tai nykyaikaistamista varten myönnettävä julkinen tuki 1. Julkista tukea voidaan myöntää kalastusalusten laitteistoa varten, myös valikoivampien kalastusmenetelmien käyttämiseksi, tai kalastusalusten nykyaikaistamiseksi edellyttäen, että: a) tuki ei koske vetoisuutena ja konetehona määriteltyä kapasiteettia; b) tuki ei lisää pyydysten tehokkuutta; c) tämän asetuksen 3 artiklan 3 kohdassa tarkoitettujen suunnitelmien sisältö on liitteen I mukainen; d) liitteessä III vahvistettuja edellytyksiä noudatetaan. 2. Julkisen tuen myöntämisen vaikutus otetaan huomioon 21 artiklassa tarkoitetussa täytäntöönpanoa koskevassa vuosikertomuksessa. 3. Kalastusalusten laitteistoa tai nykyaikaistamista varten myönnettävään julkiseen tukeen kelpoiset menot eivät saa ylittää liitteessä IV olevassa taulukossa 1 esitettyjä määriä." (10) Korvataan 10 artikla seuraavasti: "10 artikla Kalastuslaivastoja koskevat yhteiset säännökset Nykyaikaistamista ja laitteistoja varten tämän asetuksen nojalla myönnettävä julkinen tuki on maksettava takaisin suhteessa kuluneeseen aikaan, jos kyseinen kalastusalus poistetaan yhteisön kalastusalusrekisteristä viiden vuoden kuluessa nykyaikaistamisesta." (11) Muutetaan 11 artikla seuraavasti: a) Korvataan 1 kohta seuraavasti: "1. Tässä artiklassa 'pienimuotoisella rannikkokalastuksella' tarkoitetaan kokonaispituudeltaan alle 12 metrin pituisia aluksia käyttäen ja ilman vedettäviä pyydyksiä harjoitettua kalastusta." b) Korvataan 4 kohta seuraavasti: "4. Edellä olevan 3 kohdan soveltamiseksi muiden muassa seuraavia hankkeita voidaan pitää kokonaisvaltaisina yhteishankkeina: - aluksen turvallisuuskalusto ja hygienia- ja työskentelyolosuhteiden parantaminen, - teknologiset innovaatiot (entistä valikoivammat kalastustekniikat), jotka eivät lisää pyyntiponnistusta, - tuotanto-, jalostus- ja kaupanpitoketjun järjestäminen (myynnin edistäminen ja tuotteiden lisäarvo), - ammatillinen uudelleensuuntautuminen tai koulutus." (12) Muutetaan 12 artikla seuraavasti: a) Korvataan 3 kohdan c alakohta seuraavasti: "c) kalastajille, jotka voivat osoittaa työskennelleensä kalastajina vähintään viiden vuoden ajan, voidaan maksaa kertaluonteista henkilökohtaista korvausta, jonka tarkoituksena on auttaa heitä: i) suuntaamaan toimintansa muuhun kuin merikalastukseen yksittäisen tai kollektiivisen sosiaalisen ohjelman puitteissa; tätä tukea maksetaan 50 000 euron enimmäismäärään yksittäistä tuensaajaa kohti rajoitettujen tukikelpoisten kustannusten perusteella; hallintoviranomainen päättää yksittäisen tuen määrästä toiminnan uudelleen suuntaamishankkeen laajuuden sekä tuensaajan antaman rahoitussitoumuksen perusteella; ii) monipuolistamaan toimintaansa muuhun kuin merikalastukseen yksittäisen tai kollektiivisen monipuolistamishankkeen puitteissa; tätä tukea maksetaan 20 000 euron enimmäismäärään yksittäistä tuensaajaa kohti rajoitettujen tukikelpoisten kustannusten perusteella; hallintoviranomainen päättää yksittäisen tuen määrästä monipuolistamishankkeen laajuuden sekä tuensaajan antaman rahoitussitoumuksen perusteella;" b) Korvataan 4 kohdan d alakohta seuraavasti: "d) edellä olevan 3 kohdan c alakohdan i alakohdassa tarkoitettu toiminnan uudelleen suuntaamisesta maksettu korvaus palautetaan suhteessa kuluneeseen aikaan, jos tuensaaja alkaa uudelleen työskennellä kalastajana ennen kuin viisi vuotta on kulunut hänelle tarkoitetun korvauksen maksamisesta, ja että 3 kohdan c alakohdan ii alakohdassa tarkoitettu toiminnan monipuolistamisesta maksettu korvaus edistää niiden kalastusalusten pyyntiponnistuksen vähentämistä, joilla tuensaajat harjoittavat toimintaa;" c) Poistetaan 6 kohta. (13) Muutetaan 16 artikla seuraavasti: a) Muutetaan 1 kohta seuraavasti: i) Korvataan a alakohta seuraavasti: "a) erityisesti biologisista syistä johtuvien odottamattomien olosuhteiden vuoksi; korvausta voidaan myöntää enintään kolmen perättäisen kuukauden tai kuuden kuukauden ajan koko kaudella 2000-2006. Hallintoviranomainen toimittaa komissiolle etukäteen näitä olosuhteita koskevat tieteelliset todisteet;" ii) Korvataan c alakohta seuraavasti: "c) jos neuvosto hyväksyy monivuotisen hoitosuunnitelman taikka jos komissio tai yksi tai useampi jäsenvaltio päättää kiireellisten toimenpiteiden toteuttamisesta; jäsenvaltio voi myöntää korvausta enintään yhdeksi vuodeksi." b) Korvataan 3 kohta seuraavasti: "3. KOR:stä 1 ja 2 kohdassa tarkoitettuihin toimenpiteisiin maksettava rahoitustuki ei saa jäsenvaltiokohtaisesti koko kaudella 2000-2006 ylittää seuraavista kahdesta kynnysarvosta korkeampaa: miljoona euroa tai neljä prosenttia alalle kyseisessä jäsenvaltiossa myönnetystä yhteisön tuesta. Neuvoston hyväksymän monivuotisen hoitosuunnitelman tai komission päättämien kiireellisten toimenpiteiden yhteydessä nämä enimmäismäärät voidaan kuitenkin ylittää edellyttäen, että toimenpide sisältää käytöstäpoistamisjärjestelmän, jonka tavoitteena on poistaa kahden vuoden kuluessa toimenpiteen toteuttamisesta joukko kalastusaluksia, joiden pyyntiponnistus on vähintään yhtä suuri kuin niiden kalastusalusten pyyntiponnistus, jotka on poistettu kalastustoiminnasta suunnitelman tai kiireellisen toimenpiteen seurauksena. Saadakseen komission hyväksynnän KOR:stä maksettavalle rahoitustuelle jäsenvaltion on ilmoitettava komissiolle toimenpiteestä ja toimitettava sille yksityiskohtaiset palkkiolaskelmat. Toimenpide tulee voimaan vasta komission annettua jäsenvaltiolle hyväksyntänsä. Hallintoviranomainen määrittää 1 ja 2 kohdassa säädettyjen korvausten yksittäiset määrät tarkoituksenmukaisten parametrien, kuten tosiasiallisesti aiheutuneen vahingon, toiminnan uudelleensuuntaamiseksi toteutettujen ponnistelujen laajuuden, elvyttämissuunnitelman laajuuden tai teknisten mukauttamispyrkimysten laajuuden perusteella." c) Korvataan 4 kohta seuraavasti: "4. Toistuvaan kausiluonteiseen kalastustoiminnan lopettamiseen ei voida myöntää 1, 2 eikä 3 kohdan mukaista korvausta." (14) Korvataan 18 artikla seuraavasti: "Tukiedellytysten noudattaminen Hallintoviranomaisen on varmistettava liitteessä III lueteltujen erityisten tukiedellytysten noudattaminen. Hallintoviranomaisen on myös varmistuttava ennen tuen myöntämistä edunsaajien teknisistä valmiuksista ja yritysten taloudellisesta elinkelpoisuudesta sekä siitä, että ne noudattavat kaikkia yhteisen kalastuspolitiikan sääntöjä. Jos tukikauden aikana havaitaan, että tuensaaja ei noudata yhteisen kalastuspolitiikan sääntöjä, tuki on maksettava takaisin. Tämän artiklan soveltamista koskevat yksityiskohtaiset säännöt voidaan antaa 23 artiklan 2 kohdan mukaisesti." (15) Korvataan 19 artikla seuraavasti: "Pakolliset rahoitusosuudet ja valtiontuki 1. Jäsenvaltioiden kalastus- ja vesiviljelyalalle myöntämään tukeen on sovellettava perustamissopimuksen 87, 88 ja 89 artiklaa, sanotun kuitenkaan rajoittamatta 2 kohdan soveltamista. 2. Perustamissopimuksen 87, 88 ja 89 artiklaa ei sovelleta yhteisön yhteisrahoittamiin toimenpiteisiin osoitettuihin jäsenvaltioiden pakollisiin rahoitusosuuksiin, joista säädetään tämän asetuksen 3 artiklan 3 kohdassa tarkoitetuissa ja asetuksen (EY) N:o 1260/1999 9 artiklan b kohdassa määritellyissä kehittämissuunnitelmissa tai kalastusalusten romuttamista koskevasta yhteisön toimenpiteestä annetun asetuksen (EY) N:o [.../....] [...] artiklassa. 3. Sellaisia toimenpiteitä, jotka edellyttävät julkista rahoitusta, joka ylittää tämän asetuksen tai kalastusalusten romuttamista koskevasta yhteisön toimenpiteestä annetun asetuksen (EY) N:o [...] säännökset tämän artiklan 2 kohdassa tarkoitettujen pakollisten rahoitusosuuksien osalta, käsitellään kokonaisuudessaan tämän artiklan 1 kohdan perusteella." (16) Korvataan 22 artikla seuraavasti: "Komiteamenettely Tämän asetuksen täytäntöönpanemiseksi tarvittavista 4, 5, 6, 8, 10, 15, 18 ja 21 artiklassa tarkoitettuja seikkoja koskevista toimenpiteistä päätetään 23 artiklan 2 kohdassa tarkoitettua hallintomenettelyä noudattaen." (17) Muutetaan 23 artikla seuraavasti: a) Korvataan 1 kohdan a alakohta seuraavasti: a) asetuksen (EY) N:o 1260/99 51 artiklalla perustettu kalatalous- ja vesiviljelyalan rakenteiden komitea 8, 15, 18 ja 21 artiklan täytäntöönpanossa; ja". 2 artikla Muutetaan liitteet I-IV tämän asetuksen liitteen mukaisesti. 3 artikla Tämä asetus tulee voimaan 1 päivänä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja [...] LIITE (1) Muutetaan liite I seuraavasti: a) Korvataan 1 kohdan c alakohta seuraavasti: "c) alan tarpeet." b) Korvataan 2 kohdan d alakohdan i alakohta seuraavasti: "i) laivaston kehittymisen indikaattorit suhteessa monivuotisten hoitosuunnitelmien tavoitteisiin," (2) Poistetaan liite II. (3) Muutetaan liite III seuraavasti: a) Korvataan 1 kohdan otsikko seuraavasti: "1. Pyyntiponnistuksen mukauttamista koskevien toimenpiteiden toteuttaminen (II osasto)" b) Korvataan 1.0 kohta seuraavasti: "1.0 Alusten ikä Tässä asetuksessa aluksen ikä määritetään kokonaislukuna, joka saadaan, kun lasketaan erotus sen vuoden välillä, jona hallintoviranomainen teki päätöksen palkkion tai tuen myöntämisestä, ja aluksen käyttöönottovuoden välillä, siten kuin se määritellään kalastusalusten ominaisuuksista 22 päivänä syyskuuta 1986 annetussa asetuksessa (ETY) N:o 2930/86 [12]." [12] EYVL L 274, 25.9.1986, s. 1. Asetus sellaisena kuin se on muutettuna 22 päivänä joulukuuta 1994 annetulla asetuksella (EY) N:o 3259/1994 (EYVL L 339, 29.12.1994, s. 11). c) Poistetaan 1.1 kohdan b alakohdan iv alakohta. d) Poistetaan 1.1 kohdan c ja d alakohta. e) Poistetaan 1.2 ja 1.3 kohta. f) Korvataan 1.4 kohdan otsikko seuraavasti: "1.4. Kalastusalusten nykyaikaistaminen (9 artikla)" g) Poistetaan 1.4 kohdan b alakohdan i alakohta. h) Korvataan 1.4 kohdan b alakohdan ii alakohta seuraavasti: "(ii) pyydettyjen ja aluksella säilytettyjen tuotteiden laadun ja turvallisuuden parantaminen, valikoivampien kalastusmenetelmien ja parempien saaliinsäilytysmenetelmien käyttö sekä terveyttä koskevien lakien ja asetusten soveltaminen, ja/tai". i) Lisätään 1.5 kohta seuraavasti: "1.5. Sosiaalis-taloudelliset toimenpiteet (12 artikla) Kalastajien koulutusta tai heidän toimintansa monipuolistamista muuhun kuin merikalastukseen koskevien toimenpiteiden on edistettävä tuensaajien pyyntiponnistuksen vähentämistä, vaikka nämä jatkaisivat osa-aikaista kalastusta." j) Poistetaan 2.5 kohdan b alakohta. (4) Korvataan liitteessä IV olevaa taulukkoa 3 edeltävä 2 kohta seuraavasti: "2. Taloudellisen osallistumisen tasot a) Kaikissa II, III ja IV osastossa tarkoitetuissa toimissa yhteisön taloudelliseen osallistumiseen (A), kyseisen jäsenvaltion taloudelliseen kokonaisosallistumiseen (kansallinen, alueellinen ja muu) (B) ja tarvittaessa yksityisten edunsaajien taloudelliseen osallistumiseen (C) sovelletaan seuraavia rajoja prosenttilukuina tukikelpoisista menoista ilmaistuna: Ryhmä 1: Palkkiot toiminnan pysyvästä lopettamisesta (7 artikla), pienimuotoinen rannikkokalastus (11 artikla), sosiaalis-taloudelliset toimenpiteet (12 artikla), veden luonnonvarojen suojeleminen ja kehittäminen (13 artiklan 1 kohdan a alakohta), kalastussatamien kalusto ilman yksityisten edunsaajien osallistumista rahoitukseen (13 artiklan 1 kohdan c alakohta), uusien myyntikanavien löytäminen ja edistäminen ilman yksityisten edunsaajien osallistumista rahoitukseen (14 artikla), alan ammattikunnan toteuttamat toimet ilman yksityisten edunsaajien osallistumista rahoitukseen (15 artikla), palkkiot toiminnan tilapäisestä lopettamisesta ja muut rahoituskorvaukset (16 artikla), innovatiiviset toimet ja tekninen apu, mukaan luettuina julkisten elinten toteuttamat pilottihankkeet (17 artikla). Ryhmä 2: Kalastusalusten nykyaikaistaminen (9 artikla). Ryhmä 3: Vesiviljely (13 artiklan 1 kohdan b alakohta), kalastussatamien kalusto, jonka kustannuksiin yksityiset edunsaajat osallistuvat (13 artiklan 1 kohdan c alakohta), jalostaminen ja pitäminen kaupan (13 artiklan 1 kohdan d alakohta), sisävesikalastus (13 artiklan 1 kohdan e alakohta) toimenpiteet myynnin edistämiseksi ja uusien myyntikanavien löytämiseksi, joiden kustannuksiin yksityiset edunsaajat osallistuvat (14 artikla), alan ammattikunnan toteuttamat toimet, joiden kustannuksiin yksityiset edunsaajat osallistuvat (15 artiklan 2 kohta). Ryhmä 4: Pilottihankkeet, jotka ovat muita kuin julkisten elinten toteuttamia hankkeita (17 artikla). b) Niiden toimien osalta, jotka liittyvät veden luonnonvarojen suojelemiseen ja kehittämiseen (13 artiklan 1 kohdan a alakohta), kalastussatamien kalustoon (13 artiklan 1 kohdan c alakohta), uusien myyntikanavien löytämiseen ja edistämiseen (14 artikla), sekä alan ammattikunnan toteuttamiin toimiin (15 artikla), hallintoviranomainen päättää, kuuluvatko ne ryhmään 1 vai ryhmään 3 erityisesti seuraavien seikkojen perusteella: - yhteinen etu vai yksityinen etu, - kollektiivinen edunsaaja vai yksityinen edunsaaja (tuottajajärjestöt, ammattikuntaa edustavat järjestöt), - toiminnan tulokset ovat yleisessä käytössä vai yksityinen omistus ja hallinta, - yhteisöt, tutkimuslaitokset osallistuvat rahoitukseen."